gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8714, del 10-01-2020 (2019/12916)

RESOLUCIÓ de 17 de desembre de 2019, del tribunal del concurs oposició pel torn d'accés lliure i promoció interna, del Consorci Hospitalari Provincial de Castelló, per a la provisió de vacants d'infermer o infermera, per la qual es publica la relació provisional del concurs oposició.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8714

Data del DOGV
:   10-01-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/12743


Data del document
:   17-12-2019

Organisme emissor
:   Consorci Hospitalari Provincial de Castelló

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 17 de desembre de 2019, del tribunal del concurs oposició pel torn d'accés lliure i promoció interna, del Consorci Hospitalari Provincial de Castelló, per a la provisió de vacants d'infermer o infermera, per la qual es publica la relació provisional del concurs oposició. [2019/12386]  
 De conformitat amb la base 6.3 de les resolucions 897 i 898, de 4 d'octubre de 2017, de la presidenta del Consorci Hospitalari Provincial de Castelló, per les quals es convoca el concurs oposició pel torn d'accés lliure i promoció interna, respectivament, per a la provisió de vacants d'infermer o infermera del Consorci Hospitalari Provincial de Castelló (DOGV 8168, 13.11.2017), es publica la relació provisional del concurs oposició, que especifica la puntuació obtinguda en la fase d'oposició i en la fase de concurs de les persones aspirants que han arribat a aquesta fase de l'oposició, tant del torn de promoció interna com d'accés lliure.  
Les persones aspirants disposaran d'un termini de deu dies hàbils, a comptar des de l'endemà de la publicació en el DOGV de la present resolució, per a realitzar les al·legacions que estimen pertinents, relatives a la puntuació de la fase de concurs.   
  
Castelló de la Plana, 17 de desembre de 2019.- La presidenta del Tribunal: Pilar Fernández Sebastiá. La secretària del Tribunal: Pilar Pérez Rodríguez.
Diari Oficial de la Generalitat Valenciana


Sumari del DOGV 8751, del 28-02-2020 (2020/755)

Notificació de la sentència dictada en el procediment de divorci contenciós número 1099/2018.
---------------------------------------------------------------------------------------------

### Dades del document

Número de DOGV
:   8751

Data del DOGV
:   28-02-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/755


Organisme emissor
:   Jutjat de Primera Instància Número 4 de Torrent

Tipus de document
:   Edicte

Notificació de la sentència dictada en el procediment de divorci contenciós número 1099/2018. [2020/755]  
Procediment: família. Divorci contenciós [DIC] - 001099/2018 - IN   
  
Demandant: Sara Aguiar Portal  
Procuradora: María Amparo Pont Pérez  
Advocada: Elisa Servera Soriano  
Demandat: Joao Baptista Ndamekele.  
  
M. José Latorre Arfella, lletrada de l'Administració de justícia del Jutjat de Primera Instància núm. 4 de Torrent, faig saber que, en aquest procediment, s'ha dictat la sentència que, literalment, és com segueix:  
  
«Sentència núm. 299/2019   
  
Torrent, 13 de desembre de 2019.  
Jesús Ros Uríos, magistrat jutge del Jutjat de Primera Instància núm. 4 de Torrent i del seu partit, he vist les actuacions de judici de divorci, registrades amb el número 1099/2018, promogudes per la procuradora María Amparo Pont Pérez, en nom i representació de Sara Aguiar Portal, sota la direcció lletrada d'Elisa Servera Soriano, contra Joao Baptista Ndamekele, declarat en rebel·lia en aquest procediment.  
  
  
Dispositiva  
Estime la demanda formulada per María Amparo Pont Pérez, en nom i representació de Sara Aguiar Portal, contra Joao Baptista Ndamekele, i decrete la dissolució per divorci del matrimoni que tots dos contragueren el 15 de maig de 1997, amb tots els efectes legals.  
  
Una vegada que siga ferma aquesta sentència, expediu-ne una testimoniança al Registre Civil en què conste la inscripció del matrimoni dels subjectes del plet.»  
I, atés que es desconeix el parador del demandat, Joao Baptista Ndamekele, expedisc aquest edicte a fi que li valga de notificació en deguda forma.  
  
Torrent, 27 de gener de 2020.- La lletrada de l'Administració de justícia: María José Latorre Arfella.
Diari Oficial de la Generalitat Valenciana


Sumari del DOGV 8862, del 21-07-2020 (2020/5806)

RESOLUCIÓ 143/X, de 15 de juliol de 2020, del Ple de les Corts Valencianes, sobre la validació del Decret llei 7/2020, de 26 de juny, del Consell, de modificació de la Llei 19/2017, de 20 de desembre, de renda valenciana d'inclusió.
----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2020/07/15/(3)/dof/vci/html**

### Dades del document

Número de DOGV
:   8862

Data del DOGV
:   21-07-2020

Secció del DOGV
:   I. DISPOSICIONS GENERALS

Número del document
:   2020/5806


Data del document
:   15-07-2020

Organisme emissor
:   Corts Valencianes

Tipus de document
:   Resolució

Anàlisi jurídica

 Descriptors 

:   * benestar social
    * malaltia infecciosa
    * política sanitària
    * assistència social
    * legislació
    * administració local
    * salut pública

RESOLUCIÓ 143/X, de 15 de juliol de 2020, del Ple de les Corts Valencianes, sobre la validació del Decret llei 7/2020, de 26 de juny, del Consell, de modificació de la Llei 19/2017, de 20 de desembre, de renda valenciana d'inclusió. [2020/5806]  
El Ple de les Corts Valencianes, en la reunió realitzada el dia 15 de juliol de 2020, una vegada debatut, d'acord amb l'article 141 de l'RCV, el Decret llei 7/2020, de 26 de juny, del Consell, de modificació de la Llei 19/2017, de 20 de desembre, de renda valenciana d'inclusió, ha adoptat la resolució següent, que, d'acord amb l'article 141.3.5é. de l'RCV, també ha de ser publicada en el Diari Oficial de la Generalitat Valenciana.  
  
Resolució  
  
El Ple de les Corts Valencianes, d'acord amb el que estableixen els articles 44.4 de l'Estatut d'Autonomia de la Comunitat Valenciana, 18.d i 58 de la Llei 5/1983, de 30 de desembre, del Consell, i l'article 141 de l'RCV, ha acordat validar el Decret llei 7/2020, de 26 de juny, del Consell, de modificació de la Llei 19/2017, de 20 de desembre, de renda valenciana d'inclusió.  
  
Palau de les Corts Valencianes, València, 15 de juliol de 2020.- El president: Enric Morera i Català. La secretària primera: Cristina Cabedo Laborda.


Còpia Permalink ELI
Diari Oficial de la Generalitat Valenciana


Sumari del DOGV 8940, del 30-10-2020 (2020/9038)

Informació pública de l'actualització de tarifa de subministrament d'aigua potable a la població de la Pobla de Farnals i platja per a l'any 2020.
--------------------------------------------------------------------------------------------------------------------------------------------------

### Dades del document

Número de DOGV
:   8940

Data del DOGV
:   30-10-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/9038


Organisme emissor
:   Global Omnium Inversiones, SL

Tipus de document
:   Anunci

Informació pública de l'actualització de tarifa de subministrament d'aigua potable a la població de la Pobla de Farnals i platja per a l'any 2020. [2020/9038]  
S'informa, per a general coneixement, que en relació amb la sol·licitud de modificació de tarifes de subministrament domiciliari a la Pobla de Farnals i platja, i de conformitat amb el que estableix l'article 13.3 del Decret 68/2013, de 7 de juny, del Consell de la Generalitat Valenciana, havent transcorregut el termini determinat en l'esmentat article, i en virtut de la normativa anterior, es consideren aprovades les tarifes sotmeses a la seua consideració. Per tot això:  
  
Tarifa aprovada:  
  
Aigua potable   
 Domèstics  
Euros/mes  
 Quota de servei   
 Calibre (fins a)   
 13 mm 3,109  
 15 mm 4,663  
 20 mm 7,769  
 25 mm 10,876  
 30 mm 15,538  
 40 mm 23,820  
 50 mm 62,150  
 65 mm 62,150  
 80 mm 77,687  
 100 mm 108,763  
 125 mm 108,763  
 Boca d'incendi 8,528  
   
 Domèstics  
Euros/m³  
 Quota consum   
 Normal 0,439  
 Municipal 0,439  
  
  
  
Sobre les presents tarifes s'aplicarà IVA, d'acord amb el que estableix la Llei 37/1992, de 28 de desembre.  
Cosa que es fa pública per a general coneixement.  
  
València, 29 d'octubre de 2020.- El conseller delegat: Dionisio García Comín.
Diari Oficial de la Generalitat Valenciana


Sumari del DOGV 8730, del 31-01-2020 (2020/398)

Notificació de la sentència dictada en el judici verbal número 97/2019.
-----------------------------------------------------------------------

### Dades del document

Número de DOGV
:   8730

Data del DOGV
:   31-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/398


Organisme emissor
:   Jutjat de Primera Instància Número 4 de Benidorm

Tipus de document
:   Edicte

Notificació de la sentència dictada en el judici verbal número 97/2019. [2020/398]  
De: Julio Cabañas Macías.  
Procurador: Emigdio Tormo Ródenas.  
Contra: Yao Di i Yao Fan.   
Procurador/a:  
En les presents actuacions seguides a instàncies de Julio Cabanñas Macías enfront de Yao Di i Yao Fan s'ha dictat Sentència número 198/2019, el tenor literal del qual és el següent:  
  
«Procediment: Judici verbal número 97/2019  
Jutge que la dicta: María Martínez-Moya Fernández  
Fecha: 10 d'octubre de 2019  
Dispositiva  
Que estimant la demanda interposada pel procurador Emigdio Tormo Ródenas en nom i representació de Julio Cabañas Macías, he de condemnar i condemne a Yao Fan i Yao Di, al pagament a la part demandant de la quantitat de noranta-sis euros amb huitanta cèntims (96,80 ?), així com als interessos legals corresponents des de la data de presentació de la demanda fins al complet pagament i a reparar o substituir el tram de conducció de desguàs que provoca les filtracions, realitzant totes les reparacions que resulten necessàries per a solucionar de manera definitiva les filtracions objecte d'actuacions, i a l'abonament de les costes processals.  
Notifique's aquesta resolució a les parts, indicant que la mateixa és ferma al no ser susceptible de recurs d'apel·lació (art. 455.1 de la Llei d'enjudiciament civil).»  
  
I trobant-se els demandats, Yao Di i Yao Fan, en parador ignorat, s'expedeix el present a fi que servisca de notificació en forma a aquest.  
  
  
Benidorm, 10 de gener de 2020.- La lletrada de l'Administració de justícia: Susana Lanchas Rodríguez.
Diari Oficial de la Generalitat Valenciana


Sumari del DOGV 8715, del 13-01-2020 (2019/10145)

Notificació de la sentència dictada en el judici verbal número 1635/2018.
-------------------------------------------------------------------------

### Dades del document

Número de DOGV
:   8715

Data del DOGV
:   13-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2019/10901


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el judici verbal número 1635/2018. [2019/10308]  
Part demandant: Francisco Javier Mínguez Veintimilla.  
Part demandada: Autónomos de tu Barrio, SL.  
En el judici a què es fa referència, s'ha dictat sentència, que té l'encapçalament i la part dispositiva que, literalment, són com segueix:  
  
«Sentència número 206/2019  
  
València, 9 de setembre de 2019  
Desamparados Almenar Belenguer, magistrada jutgessa del Jutjat de Primera Instància número 23 de València, he vist les actuacions de judici verbal seguides amb el número 1635/2018, a instàncies de Francisco Javier Mínguez Ventimilla, representat per la procuradora Gabriela Montesinos Martínez i assistit del lletrat Argimiro Fernández Córdoba, contra la mercantil Autónomos de tu Barrio, SL, en l'exercici d'una acció de resolució de reclamació de quantitat.  
  
Dispositiva  
Estime la demanda presentada per Francisco Javier Mínguez Veintimilla, representat per la procuradora Gabriela Montesinos Martínez, contra la mercantil Autónomos de tu Barrio, SL, i condemne la demandada a pagar a l'actor la quantitat de 314,60 euros, més els interessos legals des de la data de la interposició judicial (7.12.2018). S'imposen a la demandada les costes del procediment, amb les limitacions de l'article 32.5 de la Llei d'enjudiciament civil 2000.  
  
Contra aquesta sentència no es pot interposar cap recurs (art. 344.1 GVR 0526 en la redacció que en fa la Llei 20, de 10 d'octubre de 2011, d'agilització processal).  
Aquesta és la meua sentència, que pronuncie, mane i signe.»  
Atés que se'n desconeix el domicili o la residència actuals, per diligència d'ordenació dictada i de conformitat amb el que disposen els articles 497.2, 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el tauler d'anuncis del Jutjat i en el Diari Oficial de la Generalitat Valenciana per a portar a efecte la diligència de notificació de sentència.  
  
València, 8 d'octubre de 2019.- El lletrat de l'Administració de justícia: Alberto Martínez de Santos.
Diari Oficial de la Generalitat Valenciana


Sumari del DOGV 8938, del 28-10-2020 (2020/8794)

Bases de la constitució d'una borsa de treball de periodista.
-------------------------------------------------------------

### Dades del document

Número de DOGV
:   8938

Data del DOGV
:   28-10-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/8794


Data del document
:   22-10-2020

Organisme emissor
:   Ajuntament de Xirivella

Tipus de document
:   Anunci

Anàlisi jurídica

 Descriptors 

:   * Xirivella
    * concurs administratiu

Bases de la constitució d'una borsa de treball de periodista. [2020/8794]  
En el Butlletí Oficial de la Província de València número 203, de data 22 d'octubre, s'han publicat les bases específiques que regiran en el procés de selecció per a la constitució d'una borsa de treball de periodista, per a cobrir vacants o cobertures temporals, aprovades mitjançant Resolució de la Regidoria Delegada de Recursos Humans, Projectes Europeus, Desenvolupament Local i Ocupació, número 2357/2020, de 18 de setembre, de 2020, i modificades per Resolució de la Regidoria Delegada de Recursos Humans, Projectes Europeus, Desenvolupament Local i Ocupació, número 2376/2020, de 22 de setembre.  
Les instàncies es dirigiran al president de la corporació i es presentaran en el terme de vint (20) dies hàbils, comptats a partir de l'endemà a la publicació de l'extracte al Diari Oficial de la Generalitat Valenciana.  
  
Xirivella, 22 d'octubre de 2020.- El regidor de Recursos Humans, Projectes Europeus, Desenvolupament Local i Ocupació: Francisco Roque Navarrete Martínez.
Diari Oficial de la Generalitat Valenciana


Sumari del DOGV 8971, del 09-12-2020 (2020/10870)

ACORD de 4 de desembre de 2020, del Consell, d'autorització de l'expedient de rescabalament 10/2020 AVSRE per obligacions contretes en 2019.
--------------------------------------------------------------------------------------------------------------------------------------------

### Dades del document

Número de DOGV
:   8971

Data del DOGV
:   09-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/10379


Data del document
:   04-12-2020

Organisme emissor
:   Conselleria de Justícia, Interior i Administració Pública

Tipus de document
:   Acord

Descriptors 

:   * Conselleria de Justícia, Interior i Administració Pública

ACORD de 4 de desembre de 2020, del Consell, d'autorització de l'expedient de rescabalament 10/2020 AVSRE per obligacions contretes en 2019. [2020/10873]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la consellera de Justícia, Interior i Administració Pública, el Consell, prèvia deliberació, en la reunió de 4 de desembre de 2020,  
  
  
ACORDA  
  
Primer  
Autoritzar l'aprovació per la persona titular de la Conselleria de Justícia, Interior i Administració Pública de l'expedient de rescabalament 10/2020 AVSRE pel servei de suport en l'operació de les aeronaus tripulades per control remot (RPAS), des de l'1 d'abril fins al 16 de juliol de 2019, per import de 6.231,50 - (IVA inclòs).  
  
Segon  
Autoritzar la imputació al pressupost del 2020 de les obligacions econòmiques contretes en 2019 per import de 6.231,50 ?.  
  
València, 4 de desembre de 2020  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8825, del 02-06-2020 (2020/3837)

Notificació de la sentència dictada en el procediment de divorcio contenciós número 1609/2018.
----------------------------------------------------------------------------------------------

### Dades del document

Número de DOGV
:   8825

Data del DOGV
:   02-06-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/3837


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorcio contenciós número 1609/2018. [2020/3837]  
Judici família. Divorci contenciós 001609/2018  
Part demandant: Inmaculada Fructuoso Flores  
Part demandada: Adil Atil  
En el judici de referència s'ha dictat la resolució que diu literalment:  
  
Dispositiva  
Que estime la demanda interposada i declare dissolt per divorci el matrimoni contret per Inmaculada Fructuoso Flores i Adil Atil, el 15 de maig de 2013; amb els efectes legals inherents a aquesta declaració, i queden revocats els consentiments i poders que els cònjuges s'hagueren atorgat entre si i cessa, excepte pacte en contra, la possibilitat de vincular béns privatius de l'altre cònjuge en l'exercici de la potestat domèstica.  
No s'aprecien motius per a imposar les costes processals a cap dels litigants.  
Notifiqueu aquesta resolució a les parts i feu-los saber que és ferma, i no s'hi pot interposar cap recurs.  
Remeteu un testimoniatge de la sentència al registre civil corresponent al lloc del matrimoni perquè s'hi realitze l'oportuna anotació marginal.  
Així ho acorde, mane i signe.  
Publicació. Donada, llegida i publicada que ha sigut l'anterior resolució per la jutgessa que la subscriu, mentre celebrava audiència pública en el dia de la seua data, davant del lletrat de l'Administració de justícia; en done fe.  
Atés que es desconeix el domicili o la residència actuals de la part demandada, de conformitat amb el que es disposa en els articles 156.4 i 164 de la Llei 1/2000, d'enjudiciament civil, s'ha acordat la publicació d'aquest edicte en el Diari Oficial de la Generalitat Valenciana per a efectuar la diligència de notificació de la sentència.  
  
  
Elx, 25 de febrer de 2020.- El lletrat de l'Administració de justícia: Jesús Larrosa Abellán.
Diari Oficial de la Generalitat Valenciana


Sumari del DOGV 8898, del 04-09-2020 (2020/6954)

RESOLUCIÓ d'1 de setembre de 2020, de la Universitat d'Alacant, per la qual s'adjudica la plaça de professora o professor contractats doctors número DC04030 en l'àrea de coneixement de Traducció i Interpretació.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8898

Data del DOGV
:   04-09-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/6954


Data del document
:   01-09-2020

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ d'1 de setembre de 2020, de la Universitat d'Alacant, per la qual s'adjudica la plaça de professora o professor contractats doctors número DC04030 en l'àrea de coneixement de Traducció i Interpretació. [2020/6954]  
De conformitat amb la base desena del concurs de places de personal docent i investigador en règim de contractació laboral, convocat per la Resolució de 29 de maig de 2020 (DOGV 03.06.2020), i a proposta de la comissió de selecció jutjadora de la plaça de professora o professor contractat doctor núm. DC04030 de l'àrea de coneixement de Traducció i Interpretació, Departament de Traducció i Interpretació, s'adjudica aquesta plaça a Lucía Navarro Brotons, amb DNI \*\*\*7234\*\*.  
  
  
Contra la present resolució, que esgota la via administrativa, es podrà interposar recurs contenciós administratiu davant del jutjat contenciós administratiu d'Alacant competent, en el termini de dos mesos comptadors a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present resolució, davant del rector, de conformitat amb el que disposa els articles 123 i 124 de la Llei 39/2015.  
  
  
Alacant, 1 de setembre de 2020.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 8875, del 06-08-2020 (2020/6018)

Notificació de la sentència dictada en el judici verbal número 1694/2017.
-------------------------------------------------------------------------

### Dades del document

Número de DOGV
:   8875

Data del DOGV
:   06-08-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/6018


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici verbal número 1694/2017. [2020/6018]  
En el judici verbal 1694/17 s'ha dictat sentència en la qual consta com a demandant, Pescados y Mariscos Distribumar, SL, contra Sveta 23, SL, declarada en rebel·lia. Conforme a la Instrucció número 6/2012, de la Secretaria General de l'Administració de Justícia, queden les actuacions en l'oficina judicial a la disposició dels interessats. El termini per a recórrer és de 20 dies a comptar des de l'endemà de la seua notificació, i hauran de depositar 50 euros en el compte de consignacions del jutjat, excepte si fora beneficiari de justícia gratuïta. Les dades personals que es posen a la disposició de les parts han de ser tractades amb confidencialitat i per a les finalitats de l'Administració de justícia en els termes previst en la Llei orgànica de protecció de dades.  
En atenció al desconeixement de l'actual domicili o residència de Sveta 23, SL, en qualitat de demandat, per resolució dictada en el procediment de referència i de conformitat amb el que es disposa en els articles 156.4 i 164 de la Llei 1/2000, d'enjudiciament civil, jo, la lletrada de l'Administració de justícia María Amparo Marco Martínez-Arenas, he acordat la publicació del present edicte en el Diari Oficial de la Generalitat Valenciana per a portar a efecte la diligència de notificació de sentència de 12.12.2018.  
L'estenc jo, la lletrada de l'Administració de justícia, per a fer constar que el present edicte ha quedat fixat en el dia de hui en el tauler d'anuncis.  
En done fe.  
  
Torrevieja, 3 de juliol de 2020.- La lletrada de l'Administració de justícia: María Amparo Marco Martínez-Arenas.